

**VILNIAUS MIESTO SAVIVALDYBĖS**

**TARYBA**

**SPRENDIMAS**

**DĖL MOKESČIO UŽ VAIKO UGDYMĄ VILNIAUS MIESTO SAVIVALDYBĖS MOKYKLOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, NUSTATYMO TVARKOS APRAŠO TVIRTINIMO**

2024 m. lapkričio 27 d.  Nr. 1-731

Vilnius

Vadovaudamasi Lietuvos Respublikos švietimo įstatymo 70 straipsnio 11 dalimi ir Lietuvos Respublikos vietos savivaldos įstatymo 6 straipsnio 8 punktu, Vilniaus miesto savivaldybės taryba nusprendžia:

1. Patvirtinti Mokesčio už vaiko ugdymą Vilniaus miesto savivaldybės mokyklose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašą (pridedama).

2. Nustatyti už vaiko ugdymą 26 (dvidešimt šešių) Eur mokestį visoms šeimoms ir 13 (trylikos) Eur mokestį socialinę pašalpą gaunančioms šeimoms už kiekvieną mėnesį, kai vaikas lanko įstaigą ilgiau kaip 4 val.

3. Pripažinti netekusiu galios Vilniaus miesto savivaldybės tarybos 2019 m. gruodžio 4 d. sprendimą Nr. 1-305 „Dėl Mokesčio už vaiko išlaikymą Vilniaus miesto savivaldybės mokyklose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašo tvirtinimo ir vienos dienos vaiko maitinimo normos nustatymo“.

4.Pavesti Ikimokyklinio ugdymo, Švietimo aplinkos skyrių vedėjams pagal kompetenciją kontroliuoti, kaip vykdomas šis sprendimas.

5. Nustatyti, kad šis sprendimas įsigalioja 2025 m. rugsėjo 1 d.

|  |  |
| --- | --- |
| Meras | Valdas Benkunskas |